NATO reageerimisjõudude (NATO Response Force) 13. rotatsiooni koosseisu kuuluv miinijahtija "Sakala" ületas koos NATO miinitõrjegrupiga Atlanti ookeani augusti teises pooles. Ülesõidul harjutas "Sakala" ka tankimist ja abi osutamist merel. "Sakala" osaleb ka miinitõrjeõppusel Kanada vetes ja Ameerika Ühendriikide aasta  suurimal mereväeõppusel, kus harjutab koostööd lennukikandja taktikalise grupi koosseisus.